钦定古今图书集成/明伦汇编/闺媛典/第170卷 > 郑坦妻邓氏
## 钦定古今图书集成/明伦汇编/闺媛典/第170卷 > 郑坦妻邓氏

按《福州府志》：“邓氏，闽县人，郑坦妻。年十六，归坦。未几，
坦亡，戚党怜其少微，讽以言，邓即引刀截其两耳。性
聪慧，凡《列女传》《孝经》诸书皆能口诵。以坦弟子云镐
为后，虽甚爱而不姑息，日夜课令就学。有司闻其贤，
皆致礼焉。年八十馀卒，诏旌其门。后嗣子云镐贵，赠
宜人。”